Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, zentroekin eta zerbitzuekin egindako kontratuetan langile-kualifikazioa 2017ko Ikuskaritza Planaren araberakoa izatearen kontrolaren emaitzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

2017ko ikuskapen planari dagokionez, zehaztasunezko txosten bat eskatzen da, zentro eta zerbitzuekiko kontratuetako langile-kualifikazioari dagokionez aipatu planean ezarritakoari jarraikiz eginiko kontrolaren emaitzari buruzkoa. Konkretuki, honako hauek jakin nahi dira:

a) Zenbat zentro eta zerbitzutan kontrolatu zen langileen kualifikazioa.

b) Horrek zentro eta zerbitzuekiko kontratu guztien zer portzentaje egiten duen urte horretan.

c) Langile-kualifikazioa kontratuan eta atzemandako langile-kualifikazioak.

d) Kontratuen exekuzioan edo kontratua suntsiarazteko espedienteetan ezarritako penalizazioak, ez-betetzerik detektatuz gero.

Iruñean, 2018ko otsailaren 28an

Foru parlamentaria: Maribel García Malo